Cloroform

Cloroform er en musikalsk gruppe fra Stavanger. Bandet spiller alternativ musikk innen sjangrene jazz, rock, elektronika og musikkstilen er blitt definert som syrejazzrock. De er kjent for sine energiske livekonserter med eksperimentelle og instrumentale jazzimprovisasjoner.

Bandet består av John Erik Kaada (vokalist og keyboard), Øyvind Storesund (kontrabass og vokal) og Børge Fjordheim (slagverk og vokal). Alle medlemmene er aktive i andre prosjekter som henholdsvis soloprosjektet Kaada, Kaizers Orchestra og Morten Abel.

Bandet vant Alarmprisen 2006 i klassen frimusikk/elektronika for albumet Cracked Wide Open og ble tildelt Mølsterprisen under MaiJazz i 2016.ballade.no: «Mølsterprisen til Cloroform» De ble også nominert til Alarmprisen 2001 i klassen årets norske liveband/artist.

Bandet blir gitt ut på Kaada sitt eget plateselskap ved navn Kaada Recordings.

 Diskografi 
 Deconstruction (Kaada Recordings, 1998)
 All-Scars (Kaada Recordings, 1998)
 Do the Crawl (Kaada Recordings, 2000)
 Scrawl (Kaada Recordings, 2001)
 Hey You Let’s Kiss (Kaada Recordings, 2003)
 Cracked Wide Open (Kaada Recordings, 2005)
 Clean (Kaada Recordings, 2007)
 Grrr (Kaada Recordings, 2016)
 Overtredelse (Mirakel, 2021)

 Se også 
 Kaada

Referanser

 Eksterne lenker 



Kategori:Norske musikkgrupper
Kategori:Vinnere av Alarmprisen